b'\n_START_ARTICLE_\nGozdna \xc5\xbeeleznica na planini Spodnja Mija\n_START_PARAGRAPH_\nGozdna \xc5\xbeeleznica na planini Spodnja Mija je bila prometna pot za prevoz lesa dolino reke Nadi\xc5\xbee pri naselju Robi\xc4\x8d v ob\xc4\x8dini Kobarid._NEWLINE_Leta 1935 so tirnice opu\xc5\xa1\xc4\x8dene Gozdne \xc5\xbeeleznice na planini Mija, ki so le\xc5\xbeali v gozdovih pod Mijo, razstavili in jih prenesli na planino Spodnja Mija, ki se razprostira na vi\xc5\xa1ini okoli 800 mnm nad naseljem Podbela v ob\xc4\x8dini Kobarid._NEWLINE_Po progi, ki je bila dolga 2,5 km, s tirno \xc5\xa1irino 60 cm in enakomernim padcem, so samote\xc5\xbeno preva\xc5\xbeali les do zgornje postaje gozdne \xc5\xbei\xc4\x8dnice, od koder so ga spu\xc5\xa1\xc4\x8dali proti Robi\xc4\x8du v dolino Nadi\xc5\xbee. Proga med drugo svetovno vojno ni obratovala, pa tudi takoj po vojni dolgo \xc4\x8dasa ni bila v uporabi. Okoli leta 1959 so iz njenih ostankov zgradili novo, kraj\xc5\xa1o progo. Tudi ta je dova\xc5\xbeala les do zgornje postaje gozdne \xc5\xbei\xc4\x8dnice, vendar ni dolgo obratovala, ker jo je nadomestila gozdna cesta.'